Projektas

LIETUVOS RESPUBLIKOS

SVEIKATOS DRAUDIMO ĮSTATYMO NR. I-1343 2, 9, 15, 17, 21, 26, 27, 33, 35, 39 STRAIPSNIŲ IR V SKYRIAUS PAVADINIMO PAKEITIMO
ĮSTATYMAS

2014 m.	d. Nr.

Vilnius

1 straipsnis. 2 straipsnio pakeitimas

Papildyti 2 straipsnį 12 dalimi:

„12. Medicinos optikos įmonė – juridinis asmuo, prekiaujantis medicinos optikos prekėmis arba prekiaujantis medicinos optikos prekėmis ir teikiantis oftalmologijos paslaugas.“

2 straipsnis. 9 straipsnio pakeitimas

Pakeisti 9 straipsnio 3 dalies 4 punktą ir jį išdėstyti taip:

„4) valstybės parama kompensuojamųjų ortopedijos techninių priemonių gamybos ir pritaikymo išlaidoms atlyginti. Kompensuojamųjų ortopedijos techninių priemonių sąrašus, bazines kainas ir jų gamybos bei pritaikymo išlaidų kompensavimo tvarką nustato sveikatos apsaugos ministras, įvertinęs Valstybinės ligonių kasos ir Privalomojo sveikatos draudimo tarybos nuomones.“

3 straipsnis. 15 straipsnio pakeitimas

Pakeisti 15 straipsnio 1 dalies 6 punktą ir jį išdėstyti taip:

„6) valstybės biudžeto asignavimai kompensuojamųjų ortopedijos techninių priemonių gamybos ir pritaikymo išlaidoms atlyginti;“.

4 straipsnis. 17 straipsnio pakeitimas

Pakeisti 17 straipsnio 1 dalies 1 punktą ir jį išdėstyti taip:

,,1) dirbančius pagal darbo sutartis, narystės pagrindu einančius renkamąsias pareigas renkamose organizacijose, narystės pagrindu dirbančius ūkinėse bendrijose, žemės ūkio bendrovėse arba kooperatinėse organizacijose, valstybės tarnautojus, kriminalinės žvalgybos slaptuosius dalyvius, kuriems pagal su jais sudarytas rašytines slapto bendradarbiavimo sutartis mokamas atlygis, taip pat žvalgybos pareigūnus ir asmenis, nurodytus Valstybinio socialinio draudimo įstatymo 4 straipsnio 2 dalies 1 ir 2 punktuose;“.

5 straipsnis. 21 straipsnio pakeitimas

Pakeisti 21 straipsnio 1 dalies 5 punktą ir jį išdėstyti taip:

„5) ortopedijos techninių priemonių gamybos ir pritaikymo išlaidos;“

6 straipsnis. 26 straipsnio pakeitimas

Pakeisti 26 straipsnį ir jį išdėstyti taip:

„26 straipsnis. Teritorinių ligonių kasų ir asmens sveikatos priežiūros įstaigų bei teritorinių ligonių kasų ir vaistinių bei medicinos optikos įmonių sutartys, Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų kiekio nustatymas

1. Išlaidos už vaistinėse išduotus kompensuojamuosius vaistus ir medicinos pagalbos priemones bei medicinos optikos įmonėse išduotas kompensuojamąsias medicinos pagalbos priemones apmokamos vadovaujantis teritorinės ligonių kasos ir vaistinių bei medicinos optikos įmonių sutartimis. Teritorinės ligonių kasos sudaro sutartis su licenciją farmacinei veiklai turinčiomis bei pageidaujančiomis tokias sutartis sudaryti vaistinėmis bei su notifikavimo pažymą apie teikiamų į Lietuvos rinką medicinos prietaisų įregistravimą turinčiomis bei pageidaujančiomis tokias sutartis sudaryti medicinos optikos įmonėmis.

2. Apdraustųjų asmens sveikatos priežiūros išlaidos apmokamos vadovaujantis teritorinės ligonių kasos ir įstaigos, pageidaujančios tokią sutartį sudaryti ir atitinkančios šiuos reikalavimus, sutartimi:

1) įstaiga turi asmens sveikatos priežiūros įstaigos licenciją asmens sveikatos priežiūros veiklai;

2) asmens sveikatos priežiūros įstaiga yra įvykdžiusi įsipareigojimus, susijusius su mokesčių mokėjimu pagal Lietuvos Respublikos teisės aktuose nustatytus reikalavimus;

3) asmens sveikatos priežiūros įstaiga bent 3 metus yra teikusi atitinkamas asmens sveikatos priežiūros paslaugas, dėl kurių prašo sudaryti asmens sveikatos priežiūros išlaidų apmokėjimo sutartį. Į 3 metų atitinkamų asmens sveikatos priežiūros paslaugų teikimo laikotarpį įtraukiami ir laikotarpiai, kai asmens sveikatos priežiūros įstaiga teikė atitinkamas paslaugas kitose Europos Sąjungos valstybėse narėse. Šis reikalavimas netaikomas asmens sveikatos priežiūros įstaigoms, nurodytoms Sveikatos sistemos įstatymo 8 straipsnyje ir Sveikatos priežiūros įstaigų įstatymo 191 straipsnyje;

4) asmens sveikatos priežiūros įstaiga yra išrinkta viešo konkurso būdu (šis reikalavimas taikomas tik asmens sveikatos priežiūros įstaigoms, nurodytoms Sveikatos priežiūros įstaigų įstatymo 191 straipsnyje).

3. Jei įstaiga atitinka šio straipsnio 2 dalyje nurodytus reikalavimus, teritorinė ligonių kasa priima sprendimą sudaryti sutartį dėl asmens sveikatos priežiūros išlaidų apmokėjimo iš Privalomojo sveikatos draudimo fondo biudžeto lėšų su šia įstaiga. Sutartis su asmens sveikatos priežiūros įstaiga sudaroma einamiesiems metams.

4. Sveikatos apsaugos ministras, atsižvelgdamas į atitinkamų asmens sveikatos priežiūros paslaugų poreikį atitinkamos teritorinės ligonių kasos veiklos zonoje, nustatytą atsižvelgiant į demografinius rodiklius, sveikatos priežiūros prieinamumą, asmens sveikatos priežiūros paslaugų vartojimo netolygumus, taip pat ligotumo ir mirtingumo rodiklius šioje zonoje, ir Privalomojo sveikatos draudimo fondo biudžeto galimybes, kiekvienais metais nustato Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų kiekį pagal jų lygius ir rūšis kiekvienos teritorinės ligonių kasos veiklos zonoje.

5. Teritorinė ligonių kasa, priėmusi sprendimą sudaryti sutartį su asmens sveikatos priežiūros įstaiga dėl asmens sveikatos priežiūros išlaidų apmokėjimo, neviršydama šio straipsnio 4 dalyje nurodyto paslaugų kiekio jos veiklos zonoje, nustato asmens sveikatos priežiūros paslaugų, kurių teikimo išlaidos atitinkamai asmens sveikatos priežiūros įstaigai bus apmokamos iš Privalomojo sveikatos draudimo fondo biudžeto lėšų, kiekį. Šis kiekis apskaičiuojamas, įvertinus nustatytus atitinkamos asmens sveikatos priežiūros įstaigos prašomų kompensuoti asmens sveikatos priežiūros paslaugų teikimo rodiklius. Asmens sveikatos priežiūros paslaugų teikimo rodiklius, atsižvelgdamas į sveikatos priežiūros prieinamumą ir sveikatos priežiūros tinkamumą, bei asmens sveikatos priežiūros įstaigai kompensuotinų asmens sveikatos priežiūros paslaugų kiekio nustatymo metodiką tvirtina sveikatos apsaugos ministras.

6. Šiame straipsnyje nurodytų teritorinių ligonių kasų ir asmens sveikatos priežiūros įstaigų bei teritorinių ligonių kasų ir vaistinių bei medicinos optikos įmonių sutarčių sudarymo, pakeitimo ir nutraukimo tvarką tvirtina sveikatos apsaugos ministras, įvertinęs Privalomojo sveikatos draudimo tarybos ir Valstybinės ligonių kasos nuomones.

7. Visi apdraustieji turi teisę susipažinti su sudarytomis teritorinių ligonių kasų ir asmens sveikatos priežiūros įstaigų bei teritorinių ligonių kasų ir vaistinių bei medicinos optikos įmonių sutartimis.“

7 straipsnis. 27 straipsnio pakeitimas

1. Pakeisti 27 straipsnio pavadinimą ir jį išdėstyti taip:

„27 straipsnis. Teritorinių ligonių kasų atsiskaitymo su asmens sveikatos priežiūros įstaigomis, vaistinėmis ir medicinos optikos įmonėmis tvarka ir terminai“

2. Pakeisti 27 straipsnio 1 dalį ir ją išdėstyti taip:

„1. Teritorinė ligonių kasa, neviršydama sutartyje dėl asmens sveikatos priežiūros paslaugų ir išduotų kompensuojamųjų vaistų bei medicinos pagalbos priemonių išlaidų apmokėjimo numatytų finansinių įsipareigojimų, apmoka asmens sveikatos priežiūros įstaigos, vaistinės ar medicinos optikos įmonės, su kuria ji yra sudariusi sutartį, pateiktas sąskaitas. Už apdraustiesiems suteiktas asmens sveikatos priežiūros paslaugas, išduotus kompensuojamuosius vaistus ar medicinos pagalbos priemones atsiskaitoma su asmens sveikatos priežiūros įstaigomis, vaistinėmis ir medicinos optikos įmonėmis sveikatos apsaugos ministro nustatyta tvarka ir patvirtintomis bazinėmis kainomis.“

3. Pakeisti 27 straipsnio 2 dalį ir ją išdėstyti taip:

„2. Sąskaitas už suteiktas asmens sveikatos priežiūros paslaugas ir išduotus kompensuojamuosius vaistus bei medicinos pagalbos priemones kartą per mėnesį asmens sveikatos priežiūros įstaigos, vaistinės ir medicinos optikos įmonės pateikia tai teritorinei ligonių kasai, su kuria yra sudariusios sutartį. Teritorinė ligonių kasa ne vėliau kaip per 30 dienų nuo sąskaitos gavimo dienos perveda pinigus sudariusioms su ja sutartis asmens sveikatos priežiūros įstaigoms, vaistinėms ir medicinos optikos įmonėms atsiskaitydama pagal pateiktas sąskaitas. Jei teritorinės ligonių kasos laiku neatsiskaito, turi būti mokami delspinigiai įstatymų ir kitų teisės aktų nustatyta tvarka.“

8 straipsnis. 33 straipsnio pakeitimas

1. Pakeisti 33 straipsnio 1 punktą ir jį išdėstyti taip:

„1) sudaro sutartis su asmens sveikatos priežiūros įstaigomis, vaistinėmis ir medicinos optikos įmonėmis, šiose sutartyse nustatytu laiku bei tvarka apmoka joms už draudžiamiesiems suteiktas asmens sveikatos priežiūros paslaugas ir išduotus vaistus bei medicinos pagalbos priemones;“.

2. Pakeisti 33 straipsnio 2 punktą ir jį išdėstyti taip:

„2) šio Įstatymo 10 ir 11 straipsniuose nustatyta tvarka kompensuoja draudžiamiesiems vaistų ir medicinos pagalbos priemonių įsigijimo išlaidas, medicininės reabilitacijos ir sanatorinio gydymo išlaidas;“.

9 straipsnis. 35 straipsnio pakeitimas

Pakeisti 35 straipsnio 2 dalies 2 punktą ir jį išdėstyti taip:

„2) prižiūri, kaip sudaromos ir vykdomos teritorinės ligonių kasos ir asmens sveikatos priežiūros įstaigų bei teritorinės ligonių kasos ir vaistinių bei medicinos optikos įmonių sutartys;“.

10 straipsnis. V skyriaus pavadinimo pakeitimas

Pakeisti V skyriaus pavadinimą ir jį išdėstyti taip:

„V SKYRIUS

DRAUDŽIAMŲJŲ IR ASMENS SVEIKATOS PRIEŽIŪROS ĮSTAIGŲ, VAISTINIŲ BEI MEDICINOS OPTIKOS ĮMONIŲ, SUDARIUSIŲ SUTARTIS SU TERITORINĖMIS LIGONIŲ KASOMIS, TEISĖS IR PAREIGOS VYKDANT PRIVALOMĄJĮ SVEIKATOS DRAUDIMĄ“

11 straipsnis. 39 straipsnio pakeitimas

1. Pakeisti 39 straipsnio pavadinimą ir jį išdėstyti taip:

„39 straipsnis. Asmens sveikatos priežiūros įstaigų, vaistinių ir medicinos optikos įmonių, sudariusių sutartis su teritorine ligonių kasa, pareigos vykdant privalomąjį sveikatos draudimą“

2. Pakeisti 39 straipsnio 2 dalį ir ją išdėstyti taip:

„2. Vaistinės ir medicinos optikos įmonės, sudariusios sutartis su teritorinėmis ligonių kasomis, privalo:

1) užtikrinti apdraustųjų aprūpinimą iš Privalomojo sveikatos draudimo fondo biudžeto lėšų kompensuojamais vaistais ir medicinos pagalbos priemonėmis Sveikatos apsaugos ministerijos nustatyta tvarka ir terminais;

2) sutartyje nurodytais terminais teikti teritorinei ligonių kasai ataskaitas ir informaciją apie kompensuojamųjų vaistų ir medicinos pagalbos priemonių išdavimą (pardavimą);

3) sudaryti sąlygas teritorinei ligonių kasai kontroliuoti vaistų ir medicinos pagalbos priemonių, kurių išlaidos kompensuojamos iš Privalomojo sveikatos draudimo fondo biudžeto lėšų, išdavimo teisėtumą;

4) atlyginti Privalomojo sveikatos draudimo fondo biudžetui padarytą žalą, jeigu ji atsirado dėl neteisėtai išduotų (parduotų) vaistų ar medicinos pagalbos priemonių, kompensuojamų iš Privalomojo sveikatos draudimo fondo biudžeto lėšų.“

12 straipsnis. Įstatymo įsigaliojimas ir įgyvendinimas

1. Šis įstatymas, išskyrus 2, 3, 4, 5 straipsnius ir šio straipsnio 2 dalį, įsigalioja 2014 m. liepos 1 d.

2. Lietuvos Respublikos Vyriausybė ir sveikatos apsaugos ministras iki šio įstatymo įsigaliojimo priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas